**Törökszentmiklós Városi Önkormányzat Képviselő-testületének**

**105/2021.(VI.04.) számú**

**H a t á r o z a t a**

**Az 5200 Törökszentmiklós, Nefelejcs utca 5. alatti ingatlan ingyenes önkormányzati tulajdonba adásáról**

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Kormányrendelet által kihirdetett veszélyhelyzetre tekintettel Törökszentmiklós Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésébe foglalt felhatalmazása alapján Törökszentmiklós Városi Önkormányzat Képviselő-testületének feladat- és hatáskörében eljárva az alábbi döntést hozza:

1. Törökszentmiklós Városi Önkormányzat Képviselő-testületea nemzeti vagyonról szóló 2011. évi CXCVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában lévő 5200 Törökszentmiklós, Nefelejcs utca 5. szám 2731 helyrajzi számon felvett, kivett beépítetlen terület megnevezésű, 321 m2 területű ingatlan 1/1 tulajdoni hányadának ingyenes önkormányzati tulajdonba adását.
2. Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés *1.) és 2.) pontjaiban* meghatározott településfejlesztés, településrendezés; illetve településüzemeltetés (*közparkok és egyéb közterületek kialakítása és fenntartása*) feladatainak ellátása érdekében kívánja tulajdonba venni és TOP-4.3.1-16-JN1-2020-00007 azonosítószámú "Törökszentmiklós 3. szegregátum fejlesztése" című pályázat keretében lefolytatott közösségi tervezés eredményeként meghatározott közösségi kert, vagy a szabadidő hasznos eltöltést segítő zöldfelület, közpark célra kívánja felhasználni. A Nefelejcs utca belvíz veszélyeztetett terület. A korábban kiépített csapadékvíz elvezető rendszerek maradéktalanul nem tudják ellátni feladatukat, így a projekt keretében a terület csapadékvíz elvezetésének megoldása is tervezett, mely során az adott ingatlanon csapadékvíz elvezető, vagy szikkasztó árok kiépítésének szükségessége is felmerülhet.
3. Törökszentmiklós Városi Önkormányzat Képviselő-testülete vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.
4. Az igényelt ingatlan nem áll örökségvédelmi, természetvédelmi, és helyi valamint Natura 2000 védettség alatt.
5. Törökszentmiklós Városi Önkormányzatának Képviselő-testület felhatalmazza a polgármestert, hogy a 5200 Törökszentmiklós, Nefelejcs utca 5. szám 2731 hrsz-ú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.
6. A Képviselő-testület felhatalmazza a polgármestert, hogy a 5200 Törökszentmiklós, Nefelejcs utca 5. szám 2731 hrsz-ú ingatlan ingyenes önkormányzati tulajdonba adására vonatkozó megállapodást aláírja.

Felelős: Markót Imre polgármester

Határidő: Azonnal

K.m.f.

Markót Imre

polgármester

Erről értesülnek:

1. Markót Imre polgármester
2. Dr. Rimóczi Imre jegyző
3. Közpénzügyi Osztály
4. Városfejlesztési Osztály
5. Irattár